અમદાવાદઃ રાજ્યનાં પાટનગર ગાંધીનગર સહિત અમદાવાદ જેવાં રાજ્યનાં અનેક વિસ્તારોમાં વરસાદનું ધમાકેદાર આગમન થઇ ગયું છે. ભારે વરસાદનાં કારણે વાતાવરણમાં એકાએક ઠંડક પ્રસરેલી જોવાં મળી છે. મેઘાની મહેરને લઈને ધરતીપુત્રોમાં પણ ખુશીનો માહોલ જોવાં મળી રહ્યો છે. તો ગરમીથી પીડાતાં લોકોને પણ ઠંડક મળી છે. ગાંધીનગરમાં વરસાદને લઈને અદભુત કુદરતી નજારો પણ જોવાં મળ્યો છે. સૌરાષ્ટ્ર, દક્ષિણ-મધ્ય ગુજરાત બાદ હવે અમદાવાદમાં પણ મેઘરાજાનું ધમાકેદાર આગમન થયું છે. શહેરનાં કેટલાંક વિસ્તારોમાં વરસાદ પડતાં વાતાવરણમાં અચાનક ઠંડક પ્રસરી ઉઠી છે.